Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 977

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 14% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 15 kredit — bevezetés az etnográfiába (alapfogalmak, módszerek, kutatástörténet), — bevezetés a folklorisztikába (alapfogalmak, módszerek, kutatástörténet), — bevezetés a kulturális antropológiába/etnológiába (alapfogalmak, módszerek, kutatástörténet), — intézményismeret és forrásismeret. 4.2.2. Törzs- és szakképzés: 85 kredit — magyar néprajz (tárgykörök és történeti korszakok szerint, elméleti áttekintéssel), — magyar folklór (tárgykörök és történeti korszakok szerint, elméleti áttekintéssel), — társadalomnéprajz (család, rokonsági rendszerek, lokális rendszerek, a népi társadalom életének változásai), — kulturális és szociális antropológia, — a világ népeinek etnokulturális szempontú áttekintése, életmódjuk és ennek változásai, — Európa népei (etnogenezis, földrajzi és társadalmi sajátosságok, kulturális alapvonások, az európai folklór jelenségei), — a magyarság etnikai csoportjai, a népi kultúra táji típusai, — a folklór esztétikája, — fakultatív formában egyéb stúdiumok (pl. nemzetiségek néprajza, vallási néprajz, napjaink néprajza, összehasonlító vizsgálatok), — a néprajzi és folklorisztikai kutatások módszertana és tudománytörténete; a népi és nemzeti kultúrák összefüggéseinek kutatása, — általános és néprajzi muzeológia. 4.2.3. Szakmai gyakorlat: 5 kredit Néprajzi gyűjtési és archiválási gyakorlatok, muzeológiai gyakorlatok, kutatóintézeti és archívumi gyakorlatok, fakultatív formában egyéb gyakorlatok (pl. audiovizuális gyakorlatok, számítógépek használata).

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes